open-index/open-wikipedia-markdown huggingface dataset:
Bruno Senna

**Bruno Senna Lalli** nado en São Paulo o 15 de outubro de 1983, é un piloto brasileiro de Fórmula Un e o sobriño do falecido, e tres veces campión do mundo de Fórmula Un Ayrton Senna. Bruno Senna competiu no Campionato Mundial de Fórmula Un de  a . Fixo o seu debut na Fórmula Un pilotando un Hispania Racing en 2010, correu para Renault a partir de agosto de 2011 como substituto de Nick Heidfeld, e pilotou para o equipo Williams en 2012. A súa nai é a irmá máis vella de Ayrton, Viviane. O seu pai, Flávio Lalli, morreu nun accidente de motocicleta en 1996. O esquema de cor do casco de Bruno é unha versión lixeiramente modificada da utilizada polo seu tío Ayrton Senna.

## Traxectoria 
Senna fixo o seu debut na Fórmula Un en 2010, conducindo un Hispania Racing. O 24 de agosto de 2011, Senna substituíu a Nick Heidfeld como piloto de Lotus Renault GP.

O 17 de xaneiro de 2012, Senna asinou como piloto de Williams, onde se uniu ao venezolano Pastor Maldonado.

## Andaina 
### Traxectoria profesional 
† Senna era un piloto invitado, non podía puntuar.
* Tempada en curso.
### Resultados completos na Fórmula Un 
Carreiras en letra grosa indican pole position, carreiras en *cursiva* indican volta rápida.

 Tempada en curso

## Notas 
## Véxase tamén 
### Ligazóns externas 
* Sitio oficial
* Pictures of Bruno's car on the Crash.net website
* Career details
* BBC Sport 'Meet the New Senna' 16 de xullo de 2008
Paul Preston

**Paul Preston**, nado en Liverpool en 1946, é un historiador británico de prestixio.

## Traxectoria 
É autor de diversas obras sobre a Historia Contemporánea de España, é doutor en Historia pola Universidade de Oxford e catedrático de Historia Contemporánea española e director do Centro Cañada Blanch para o Estudo da España Contemporánea (London School of Economics). Tamén foi profesor de Historia na Universidade de Reading, no Centro de Estudos Mediterráneos, e no Queen Mary College.
miniatura|dereita|Preston en 2008.
Xunto a Ian Gibson e Hugh Thomas, constitúe o núcleo dos hispanistas británicos que dedicaron o seu esforzo ao estudo da historia recente española, especialmente á da Segunda República e a guerra civil españolas.

É membro da Academia Británica.

## Véxase tamén 
### Outros artigos 
* Ian Gibson
### Ligazóns externas 
* *25 años después de Franco* Paul Preston. El País digital.
Escola de música Charamela

A **Escola de música Charamela** é unha asociación musical eumesa creada o 14 de setembro de 1990 por un grupo de pais e nais que sentían a necesidade de transmitirlles aos seus fillos e fillas a inquedanza pola música. O nome de Charamela fai referencia ás follas dos piñeiros. Entre os seus antigos alumnos hai profesionais da música e membros do Conservatorio Superior. Polo seu labor e o alto nivel acadado, recibiu en 2008 o premio Cultura Diario de Ferrol.

## Actividades
En Charamela impártense clases de tódolos instrumentos tradicionais, de banda ou de orquestra. Isto fixo posíbel a súa participación en calquera acto local relacionado coa música como son a festa dos Maios, as festas patronais, o Entroido, zarzuelas (representouse ininterrompidamente durante varios anos, *La Verbena de la Paloma*). A destacar a participación, ademais de nas procesións, no Paso (noite do Xoves ao Venres Santo) e o *Encontro* (mañá do Venres Santo) da Semana Santa eumesa, onde participan violas e violíns, feito único en España.

A escola ten unha Banda de Música, unha Orquestra e un Coro. A banda de música e maila orquestra teñen actuado por toda Galicia e España. Mesmo fixeron xiras por Rusia en varias ocasións.

En 1998 participaron con tres temas na gravación do disco colectivo Musiceum onde interviñan a práctica totalidade dos grupos, asociacións e músicos eumeses.

## A Banda de Música
Foi fundada no ano 1992 e conta cunha trintena de alumnos músicos, a maioría cun nivel de estudos musicais de grao medio. Teñen actuado por toda Galicia, así como na RTVG. O seu repertorio é variado, desde música clásica ata popular. O seu actual director é Manuel Vázquez.

## A Orquestra
Fundada no 1994 conta con arredor de corenta alumnos músicos que posúen un nivel de estudos musicais de grao medio na súa maioría. Actuaron por toda Galicia e o estranxeiro, sendo recibidos calidamente onde actúan por seren das poucas orquestras de cámara sinfónicas de Galicia formada por mozos e mozas. Teñen un repertorio que abarca pezas clásicas, así como clásicas populares e galegas. O director actual é Manuel Zapata.

## Véxase tamén
### Ligazóns externas
* Páxina web de Charamela
* Información sobre a Banda e a Orquestra

### Bibliografía
* Caderniño do CD dobre Musiceum. DL VG569-98
Stanley Milgram

**Stanley Milgram**, nado en Nova York o 15 de agosto de 1933 e finado na mesma cidade o 20 de decembro de 1984, foi un psicólogo social estadounidense.

## Traxectoria 
Graduouse na Universidade Yale, onde conduciu os experimentos do mundo pequeno (a fonte do concepto do seis graos de separación) e o Experimento de Milgram sobre a obediencia á autoridade. De familia hebrea, o seu pai era húngaro e a súa nai romanesa.

Aínda que está considerado un dos máis importantes psicólogos do século XX, Milgram nunca estudou psicoloxía durante os seus estudos de ciencias políticas en Queens College, Nova York, onde se graduó en 1954. Presentouse a un posgrao en psicoloxía social na Universidade Harvard e foi rexeitado inicialmente por mor de falta de estudos de psicoloxía. Foi aceptado en 1954 despois de tomar seis cursos de psicoloxía e graduouse en 1960.

Morreu en 1984 dun ataque ao corazón á idade de 51 anos na súa cidade de nacemento, Nova York.

## Véxase tamén 
### Outros artigos 
* Experimento de Milgram
* Experimento da prisión de Stanford

### Ligazóns externas 
* stanleymilgram.com
Public Image Ltd

**Public Image Ltd** (PiL) é unha banda inglesa de post-punk formada polo vocalista John Lydon (tamén coñecido como Johnny Rotten), o guitarrista Keith Levene e o baixista Jah Wobble, que pasou por posteriores cambios de persoal. Lydon é o único membro constante do grupo.

Lydon apareceu despois da separación dos Sex Pistols co álbum de PiL *First Issue* (1978). A súa nova banda tiña un son máis experimental, e os seus primeiros traballos adoitan a ser considerados como os máis desafiantes e innovadores da era post-punk. O seu disco de 1979 *Metal Box* foi colo cado no número 469 na lista da revista *Rolling Stone* dos 500 mellores álbums de todos os tempos.

## Discografía 
## Galería 

File:Public Image Ltd (7737966598).jpg|thumb||John Lydon & PiL Manchester 2012.
File:PiLposterforWikipedia.jpg|thumb|PR poster 1980.
File:Pil Button.jpg|thumb|220px|Logo.

## Notas 
## Véxase tamén 
### Ligazóns externas 
* Páxina oficial
Acid Bath

**Acid Bath** foi unha banda seminal estadounidense de sludge metal procedente de Houma, Louisiana, activa dende 1991 e 1997. Acid Bath combinaba raíces doom metal con influencias do black metal, death metal, rock gótico, blues, folk e country. Nunha entrevista a Pit Magazine, o vocalista Dax Riggs clasificou o seu son como "death rock" (referíndose á morte como o seu principal tema lírico, no lugar de deathrock), e tamén clasificou a música da banda como unha mestura de stoner metal e doom metal. Noutra entrevista, o guitarrista Sammy Duet describiu o seu son como "hardcore gótico".

## Discografía 
### Álbums
Los Limones

**Los Limones** (inicialmente **Los Limones del Caribe**) é un grupo de pop/rock galego, formado en 1983 na cidade de Ferrol.

## Traxectoria 
Comezaron a actuar de forma afeccionada. A banda orixinal formábana catro estudantes do colexio Montefaro de Ferrol. Santos Fernández López, alias Santi Santos á guitarra e voz, José Ignacio Garrote no baixo e despois guitarra, Tom Garrote coa guitarra solista e Marcial Rodríguez Badía na batería. Posteriormente únense ó grupo Carlos Vélez no baixo e Begoña Álvarez ó teclado. A primeira actuación do grupo foi no colexio maior Fonseca de Santiago de Compostela en maio de 1984, tendo despois unha vertixinosa actividade en locais de Ferrol (*Copacabana, Bristol*), Cabanas e Santiago (*A Esquina, Festa do Campus Sur da USC *), durante 1985 e 1986. Posteriormente prodúcese un cambio radical no grupo, e da formación orixinal só queda Santi Santos. En 1987 a discográfica galega Edigal edítalles o seu primeiro mini-LP titulado *Sun*. Pouco despois conseguen gañar o Premio de *grupo revelación* que organiza a emisora Radiocadena Española e son fichados por Grabaciones Accidentales (GASA).

Esta discográfica edita o seu primeiro LP, *Sube la marea* (1989), que inclúe o sinxelo *Te voy siguiendo*, que pronto se sitúa entre os máis populares nas listas de vendas.

Un ano máis tarde gravan *Donde acaba el mar*. As cancións *Trenes sin destino* e *No le digas* convértense en referente da música máis comercial do momento e escóitanse continuamente en emisoras de radio e discotecas.

O seguinte disco, *Música clásica* (1992), inclúe o tema *El canto de la sirena*, que alcanza o número 1 nas listas de éxitos.

Tras publicar novos LP's nos anos seguintes con discretos resultados, o grupo disólvese en 1997.

Porén, en 2001 recomponse a banda e desde entón seguiron publicando discos, aínda que lonxe da repercusión nos medios que alcanzaron a principios dos anos noventa.

No seu disco *¡Sigue!* (2008) inclúen como *bonus track* o tema *Vamos Getafe*, canción adicada ó Getafe Club de Fútbol.

No 2009 compoñen *Chegou o Momento* para a campaña electoral do candidato do Partido Popular de Galicia, Alberto Núñez Feijóo, á Presidencia da Xunta de Galicia.

## Discografía 
* 1987 - *Sun* (mini-LP)
* 1989 - *Sube la marea*
* 1990 - *Donde acaba el mar*
* 1992 - *Música clásica*
* 1993 - *Por las estrellas*
* 1995 - *Amigos*
* 1996 - *Los Singles*
* 1997 - *7 Mares*
* 2001 - *Volver a casa*
* 2003 - *La botellita*
* 2004 - *Camiño das estrelas*
* 2004 - *El directo de Limones*
* 2006 - *Palabra*
* 2008 - *¡Sigue!*
* 2010 - *Arriba esas gaitas*
* 2014 - *13 Limones*
* 2015 - *Quintos del 64*

## Véxase tamén 
### Bibliografía 
* *Pop Español*. Tomo 3. Orbis-Fabbri. 2000.
### Ligazóns externas 
* Entrevista en Telemadrid
Tálamo

O **tálamo** é unha estrutura neuronal que se orixina no diencéfalo (división do prosencéfalo no embrión), sendo a estrutura máis voluminosa desta zona. Áchase no centro do cerebro, encima do hipotálamo e separado deste polo suco hipotalámico de Monroe. A súa localización é moi importante posto que se esta sufrise algún dano non poderiamos recibir certos estímulos, por este motivo está no centro do noso encéfalo.

## Notas 
## Véxase tamén 
### Ligazóns externas 
* O tálamo
Leon Lederman

**Leon Max Lederman**, nado en Nova York, EUA o 15 de xullo de 1922 e finado o 3 de outubro de 2018 foi un físico e profesor universitario estadounidense galardoado co Premio Nobel de Física do ano 1988 polos seus traballos sobre os neutrinos.

## Apuntamentos familiares 
Nado en Manhattan fillo de dous emigrantes xudeus rusos, Morris e Minna (Rosenberg) Lederman, cCasou con Ellen Carr Lederman, retirándose ambos nos últimos anos da súa vida a Idaho.

## Traxectoria 
Naceu o 15 de xullo de 1922 na cidade norteamericana de Nova York. Graduouse na James Monroe High School no 1939. Estudou física na Universidade de Nova York (City College of New York), onde se licenciou en 1943. Tras participar na segunda guerra mundial, en 1951 conseguiu o doutoramento na Universidade de Columbia, onde se converteu en profesor en 1958 e onde posteriormente dirixiu o *Laboratorio de Investigación Física* entre 1961 e 1978.

Entre 1979 e 1989 dirixiu o Fermilab (Fermi National Accelerator Laboratory, en Batavia, Illinois, preto de Chicago), laboratorio de investigación do goberno dos Estados Unidos. Finalmente en 1989 dimitiu dos seus cargos e brevemente foi profesor na Universidade de Chicago antes de trasladarse ó Instituto Tecnolóxico de Illinois.

Difusor do ensino da física, tentou levar adiante o programa 'Physics First'. Asemade, foi quen nomeou ó Bosón de Higgs como 'a partícula de Deus'.

## Investigacións científicas 
As súas investigacións científicas centráronse, xunto a Melvin Schwartz e Jack Steinberger, nun método de detección dos neutrinos que permitiu demostrar a dobre estrutura dos leptóns. Naquel momento, o descubrimento de dúas clases de neutrinos (hoxe coñécense tres) permitiu ós teóricos elaborar un esquema, coñecido como modelo estándar, para a clasificación de tódalas partículas elementais.

En 1977 conseguiu detectar unha nova partícula quark, o quark fondo.

Once anos máis tarde, en 1988, foi galardoado co Premio Nobel de Física, xunto ós seus compañeiros Melvin Schwartz e Jack Steinberger, polos seus traballos sobre o neutrino.

## Publicacións 
* *The God Particle: If the Universe Is the Answer, What Is the Question?* (*A partícula divina: Se o Universo é a resposta, cal é a pregunta?*) (1993)
* *From Quarks to the Cosmos* (*Dos quarks ao cosmos*)
* *Portraits of Great American Scientists* (*Retratos dos grandes científicos americanos*)
* *Symmetry and the Beautiful Universe* (*A simetría e a beleza do universo*) (2004)

## Notas 
## Véxase tamén 
### Ligazóns externas 
* Páxina web do Instituto Nobel, Premio Nobel de Física 1988
Evangeline Lilly

**Evangeline Lilly**, nada o 3 de agosto de 1979 en Alberta, é unha actriz canadense, principalmente coñecida polo seu papel de Kate Austen na serie de televisión americana *Lost*.

## Filmografía 
## Véxase tamén 
### Ligazóns externas 
*Ficha na IMDb
Sistema límbico

miniatura|dereita|Sistema límbico.
O **sistema límbico** é un sistema formado por varias estruturas cerebrais que xestiona respostas fisiolóxicas ante estímulos emocionais. Está relacionado coa memoria, atención, instintos sexuais, emocións (por exemplo pracer, medo, agresividade), personalidade e a conduta. Está formado por partes do tálamo, hipotálamo, hipocampo, amígdala cerebral, corpo caloso, séptum e mesencéfalo.

O sistema límbico interacciona moi velozmente, e ao parecer sen que necesiten mediar estruturas cerebrais superiores, co sistema endócrino e o sistema nervioso autónomo.

## Véxase tamén 
### Ligazóns externas 
* High-Resolution Cytoarchitectural Primate Brain Atlases
A Barrela, Lousada, Carballedo

**A Barrela** é unha pequena vila da parroquia de Lousada, no concello de Carballedo na comarca de Chantada. Segundo o INE en 2018   tiña 220 habitantes (112 mulleres e 108 homes), 5 máis ca en 2017 e 2016, 18 máis ca en 2010 (100 mulleres e 98 homes) e un máis ca en 1999.

Na Barrela, capital do concello de Carballedo, atópanse os diferentes servizos, amais da casa consistorial, como a farmacia ou o centro de saúde. O día da feira é o 13 de cada mes.

Na Barrela naceu en 1906 María Isaura Vázquez, máis coñecida como Maruxa Villanueva. Tamén está moi ligada á Barrela a actriz María Vázquez, por ser a terra da súa nai e avós, e o escultor Buciños que tivo moitos anos un obradoiro na vila.

## Toponimia
*Barrela* vén do termo prerromano  + o diminutivo -*ela*. O termo "barra" podería referirse a unha casa baixa e de pouca altura, un depósito de leña ou palla no pallar ou unha cama de táboas..

## A Barrela na cultura popular 
## Galería de imaxes 
## Lugares e parroquias 
### Lugares de Santiago de Lousada 
### Parroquias de Carballedo 
## Notas
Reinaldo Ventura

**Reinaldo Miguel Silva Ventura**, nado en Vila Nova de Gaia o 26 de maio de 1978 é un xogador de hóckey a patíns portugués. Xoga como defensa, medio e dianteiro e o seu club actual é o OC Barcelos.

## Traxectoria 
Xogou durante 26 tempadas no FC Porto, club co que conseguiu 13 ligas portuguesas (10 delas consecutivas entre as tempadas 2001/02 e 2010/11), 8 Copas de Portugal e 10 Supercopas. En 2015 deixou o club de Porto para xogar no OC Barcelos, onde estivo dúas tempadas e onde gañou dúas Copas CERS. Logou marchou a Italia, país no que competiu durante tres anos, primeiro no CGC Viareggio (dúas tempadas) e logo no GSH Trissino (durante a tempada 2019/20). En abril de 2020 volveu ao OC Barcelos aos seus 41 anos.

### Selección nacional 
É un xogador habitual da selección portuguesa (coa que debutou en 1997). Co combinado luso gañou en 2003 o Campionato do Mundo "A" de hóckey a patíns. Capitaneou logo á selección que que quedou subcampioa nos Campionato de Europa de hóckey a patíns de 2008 e 2010, e terceira no de 2009 que se disputou nas cidades de Pontevedra e Vigo, e que conquistou as Copas das Nacións de 2009 e 2011. En 2012 deixou a selección, pero volveu en 2016, gañando ese ano o Campionato de Europa.

## Equipos 
* FC Porto: 1995-2015
* OC Barcelos: 2015-2017
* CGC Viareggio: 2017-2019
* GSH Trissino: 2019-2020
* OC Barcelos: 2020-actualidade

## Palmarés 
### FC Porto 
* 13 Ligas Portuguesas: 1998–99, 1999–00, 2001–02, 2002–03, 2003–04, 2004–05, 2005–06, 2006–07, 2007–08, 2008–09, 2009–10, 2010–11 e 2012–13
* 8 Copas de Portugal: 1995–96, 1997–98, 1998–99, 2004–05, 2005–06, 2007–08, 2008–09 e 2012–13
* 8 Supercopas de Portugal: 1996, 1998, 2000, 2005, 2006, 2007, 2008, 2009, 2011 e 2013
* 1 Copa CERS: 1995–96

### OC Barcelos 
* 2 Copas CERS: 2015–16, 2016–17

### Portugal 
* 1 Campionato do Mundo "A": 2003
* 1 Campionato de Europa: 2016
* 2 Copa das Nacións de Montreux: 2009 e 2011
* 1 Xogos Mundiais: 2001

## Notas 
## Véxase tamén 
### Ligazóns externas 
* Estatísticas de Reinaldo Ventura
* Ficha de Reinaldo Ventura en mundook.net 
* Reinaldo Ventura en hoqueipatins.cat
Elizabeth Mitchell

**Elizabeth Joanna Robertson**, nada nos Ánxeles o 27 de marzo de 1970, é unha actriz e modelo estadounidense, máis coñecida como **Elizabeth Mitchell**.

Acadou sona polo seu papel de Juliet Burke na serie de televisión estadounidense *Lost*.

## Filmografía 
## Véxase tamén
Santo Antón

O nome **Santo Antón** pode referirse a:

***Antón Abade**, eremita exipcio da idade antiga, santo da igrexa católica que se celebra o 17 de xaneiro;
***Antón de Padua**, relixioso portugués do século XIII, santo da igrexa católica que se celebra o 13 de xuño.

Como topónimo, pode referirse a:

;En Galiza
***Illa de Santo Antón**, illa da ría de Vigo;
***Illa de Santo Antón**, illa da Coruña;
***Santo Antón**, lugar da parroquia de Baiona, no concello de Baiona;
***Santo Antón**, lugar da parroquia de Vilariño, no concello de Cambados;
***Santo Antón**, lugar da parroquia de Arca, no concello do Pino.

;Praia de Galiza
***Praia de Santo Antón**, praia de Ortigueira.

;Patrimonio
***Castelo de Santo Antón**, do s. XVI, que formaba parte, xunto co de Santa Cruz e o de San Diego, dunha rede estratéxica para a defensa da Coruña.

;Fauna
***Cangrexo de Santo Antón**, tamén chamado queimacasas;
***Ra de Santo Antón**, (*Hyla molleri*) máis coñecida coma estroza ou rela;
***Porco de Santo Antón** ou bacoriño de Santo Antón, porquiño de mantenza comunal, ao que dan de comer á porta de calquera casa e dorme en calquera cortello da aldea; o día da festa faise unha poxa e o produto é para axuda de despensas (Covelas).

;Flora
***Herba de Santo Antón**, Herba de Santo Antonio ou **Loureiro de Santo Antón**, a especie *Epilobium hirsutum* L.

## Notas
## Véxase tamén
### Outros artigos
***Antón**, nome masculino;
*Parroquias de Galicia baixo a advocación de santo Antón.
Zuleikha Robinson

**Zuleikha Robinson** nada en Londres o 29 de xuño de 1977, é unha actriz e cantante inglesa con ascendencia tailandesa e malaia por parte da súa nai e inglesa por parte de pai. Coñecida polo seu papel de Ilana na serie de televisión estadounidense *Lost*.

## Filmografía 
### Televisión 
* *The Lone Gunmen* (2001),  Yves Adele Harlow
* *The X-Files* (2002), Yves Adele Harlow/Lois Runce&nbsp;– Episodio 9-15 "Jump The Shark"
* *Rome* (2007), Gaia
* *New Amsterdam* (2008), Detective Eva Marquez
* *Lost* (2009–2010), Ilana

### Filmes 
* *Timecode* (2000), Asistente de Lester Moore
* *Slash*(2002), Suzie
* *The Merchant of Venice* (2004), Jessica
* *Hidalgo* (2004), Jazira
* *The Namesake* (2007), Moushumi Mazumdar

## Véxase tamén 
### Ligazóns externas 
*Ficha na IMDb
Rebecca Mader

**Rebecca Leigh Mader** nada o 24 de abril de 1977 en Cambridge, é unha actriz inglesa. Coñecida polo seu papel de Charlotte Lewis na serie de televisión estadounidense *Lost*.

## Filmografía 
* *Cougars Inc.* 
* *Madigan Men* (1 episodio, "Bachelors", 2001) .... Kim
* *Third Watch* (1 episodio, "Exposing Faith", 2001) .... Mandy
* *All My Children* (12 episodios, 2003) .... Morgan Gordon
* *Fastlane* (1 episodio, "Monster", 2003) .... Nicole Martin
* *Mimic 3: Sentinel* (2003) .... Carmen
* *Replay* (2003) .... Belinda Brown
* *Guiding Light* (2 episodios, "1 December 2003" e "2 December 2003", 2003) .... Muller misteriosa de Tony
* *Samantha: An American Girl Holiday* (2004) (Telefilme) .... Tía Cornelia
* *One Life to Live* (2004) .... Margaret Cochran #1
* *Hitch* (2005) .... Kim 
* *Law & Order: Trial by Jury* (1 episodio, "The Abominable Showman", 2005) .... Melani Ferris
* *Stella* (1 episodio, "Meeting Girls", 2005) .... Pretty Girl
* *Starved* (2 episodios, "Pilot" e "3D", 2005) .... Puma Girl e Heather
* *Conviction* (1 episodio, "Break Up", 2006) .... Hannah
* *Love Monkey* (3 episodios, "Pilot", "Nice Package" e "The One That Got Away", 2006) .... Grace – Nanny
* *The Devil Wears Prada* (2006) .... Jocelyn
* *Mr. & Mrs. Smith* (1 episodio, "Pilot", 2007) .... Jordan
* *Great World of Sound* (2007) .... Pam
* *Private Practice* (1 episodio, "In Which We Meet Addison, a Nice Girl from Somewhere Else", 2007) .... Leslie
* *Justice* (13 episodios, 2006–2007) .... Alden Tuller
* *Lost* (19 episodios, 2008–2010) .... Charlotte Staples Lewis
* *The Rainbow Tribe* (2008) .... Mrs. Murray
* *The Men Who Stare at Goats* (2009) .... Debora Wilton
* *Ring of Decit* (2009) .... Madison Byrne
* *Ceremony* (2010) .... Esme
* *The Big Bang* (2010) .... Zooey Wigner 
* ''Mother's Little Helpers* (2010) .... Mary 
* *King of Vampires* (2010) .... Vera 
* *Law & Order: Los Angeles* (2010) .... Rebecca Townley (1 episodio, "Pasadena")
* *No Ordinary Family* (2011) .... Victoria Morrow (5 episodios, "No Ordinary Brother", "No Ordinary Detention", "No Ordinary Powell", "No Ordinary Future", "No Ordinary Beginning")
* *Covert Affairs* (2011) .... Franka (1 episodio, "Half a World Away")
* *Friends with Benefits* (2011) .... Ariel (1 episodio,  "The Benefit of Avoiding the Mindbanger")
* *Alphas'' (2011) .... Griffin (1 episodio, "Blind Spot")

## Véxase tamén 
### Ligazóns externas 
*Ficha na IMDb
John Terry (actor)

**John Terry**, nado o 25 de xaneiro de 1950 en Vero Beach, Florida, é un actor estadounidense de cine, televisión e teatro. Coñecido polo seu papel de Christian Shephard, o pai de Jack Shephard e Claire Littleton na serie de televisión estadounidense *Lost*.

## Filmografía 
* *Lost* - Christian Shephard (18 episodios, 2004-2010)
* *Wildfire* - Uncle Jesse (4 episodios, 2007-2008)
* *Lost: Missing Pieces* - Christian Shephard (2 episodios, 2007-2008)
* *Crazylove* (2005) - Sr. Mayer
* *Into the West* (2005) - Jacob Wheeler
* *Las Vegas* - Larry McCoy (4 episodios, 2003-2004)
* *24* - Bob Warner (12 episodios, 2002-2003)
* *Blue Valley Songbird* (1999) - Hank
* *Bad As I Wanna Be: The Dennis Rodman Story* (1998) - Rodman's stepfather
* *Heartwood* (1998) - Joe Orsini
* *The Big Green* (1995) - Edwin V. Douglas
* *ER* - Dr. David 'Div' Cvetic (8 episodios, 1994)
* *Iron Will* (1994) - Jack Stoneman
* *Reflections on a Crime* (1994) - James
* *A Dangerous Woman* (1993) - Steve Bell
* *La fuerza bruta* (1992) - Slim
* *Passion* (1991) - Jack Keenan
* *In Country* (1989) - Tom
* *007: Alta tensión* (1987) - Felix Leiter
* *The Scarlet and the Black* (1983) - Tte. Jack Manning
* *Wilhelm Cuceritorul* (1982) - Harold
* *Tuxedo Warrior* (1982) - Wiley
* *There Goes the Bride* (1980) - Nicholas Babcock
* *Hawk the Slayer* (1980) - Hawk
* *Soap* - Foreman (1 episodio, 1978)

## Véxase tamén 
### Ligazóns externas 
* Ficha na IMDb
Brendan Fraser

**Brendan James Fraser**, nado o 3 de decembro de 1968 en Indianapolis (Indiana), é un actor estadounidense coñecido por interpretar a Rick O'Connell nos filmes *The Mummy*, *The Mummy Returns* e *The Mummy: Tomb of the Dragon Emperor* (1999, 2001, e 2008). Tamén é coñecido polos seus papeis en comedias e filmes fantásticos como *Encino Man* (1992), *George of the Jungle* (1997), *Dudley Do-Right* (1999), *Monkeybone* (2001), *Looney Tunes: Back in Action* (2003), *Journey to the Center of the Earth* (2008), e *Inkheart* (2009).

## Filmografía 
## Véxase tamén
Sony Music Entertainment

**Sony Music Entertainment**, tamén coñecida como **SME**, **Sony Music** ou simplemente ***Sony*** (anteriormente denominada **Sony BMG Music Entertainment**) é un selo musical estadounidense. É un dos catro maiores conglomerados de compañías discográficas do mundo xunto coa Universal Music Group, EMI e Warner Music Group, sendo actualmente a segunda maior.

## Algúns selos da Sony Music Entertainment 
* Arista Records
* Columbia Records
* Epic Records
* Jive Records
* J Records
* LaFace Records
* RCA Records
* Essential Records
* Legacy Recordings
### Antigos selos afiliados 
* Def Jam Recordings (1985–1993) (agora parte de Universal Music Group)
* Loud Records (1999–2002) (agora parte de Universal Music Group)
* Chaos Recordings (1993–1995)
* The Work Group (1995–2000)
* Date Records
* Alaska Music Publishing

## Véxase tamén 
* Sony Music
Barrela

O topónimo **Barrela** pode referirse a:

;En Galiza
***Barrela**, lugar da parroquia de Setados, no concello das Neves;
***Barrela**, lugar da parroquia de Toubes, no concello da Peroxa;
***A Barrela**, lugar da parroquia de Lousada, no concello de Carballedo;
***A Barrela**, lugar da parroquia de Xerdiz, no concello de Ourol;
***Arbarrela**, lugar da parroquia de Castrelo, no concello de Forcarei.

## Véxase tamén
### Outros artigos
World Masterpiece Theater

é un contedor televisivo xaponés producido por Nippon Animation que se orixinou oficialmente no 1975 (Malia que en 1974, producira Heidi, que moitos consideran como parte do contedor) e rematou por moitos anos en 1997 con Remi, a nena sen fogar (1996) volvendo de novo en xaneiro do 2007 c'Os miserables. Cada ano presentaba unha versión animada dun clásico literario infantil, chegando a un total de 23 ou 25 se se contan Heidi e Os miserables, que moitos se negan a contar como unha serie desta categoría máis debido ao seu moi diferente deseño de personaxes.

A maioría destas series de animación foron transmitidas en España, algunhas máis dunha vez, por diferentes canles televisivas como TVE, La 2, Antena 3 e Tele5. As series tamén encontraron grande éxito noutros países europeos, especialmente Alemaña, Italia e Francia e nalgúns países de Asia.

## Producións
### Antes de Nippon Animation - Calpis Comic Theater (1969-1974)
* 
* 
* 
* 
* 
* 

### Nippon Animation - Calpis Children's Theater (1975–1977)
* 
* 
* 

### Calpis Family Theater (1978)
* 

### World Masterpiece Theater (1979–1985; sen patrocinador)
* 
* 
* 
* 
* 
* 
* 

### House Foods World Masterpiece Theater (1986–1993)
* 
* 
* 
* 
* 
* 
* 
* 

### World Masterpiece Theater (1994–1997; sen patrocinador)
* 
* 
* 
* 

### House Foods World Masterpiece Theater (2007–presente)
* 
* 
* 

## Véxase tamén
### Ligazóns externas
*World Masterpiece Theater en Anime News Network
Montecelo, Diomondi, O Saviñao

**Montecelo** é un lugar da parroquia de Diomondi no concello lugués do Saviñao na comarca de Terra de Lemos. Segundo o IGE en 2010 tiña 16 habitantes (8 mulleres e 8 homes), seis menos ca en 1999.
## Patrimonio
En Montecelo está a igrexa de Santa María do Camiño, en ruínas.
## Notas
## Lugares e parroquias 
### Lugares de Diomondi 
### Parroquias do Saviñao
Montecelos

Como topónimo **Montecelos** pode referirse a:

;En Galiza
***Montecelos**, lugar da parroquia de Dorra, no concello de Antas de Ulla;
***Montecelos**, lugar da parroquia do Barro, no concello da Baña;
***Montecelos**, lugar da parroquia de Narla, no concello de Friol;
***Montecelos**, lugar da parroquia de Ousende, no concello do Saviñao;
***Montecelos**, lugar da parroquia de Esperante, no concello de Taboada;
***Montecelos**, lugar da parroquia de Carnés, no concello de Vimianzo.

## Véxase tamén
### Outros artigos
A Marcha do Paso

**A Marcha do Paso** é unha das tradicións máis arraigadas de Pontedeume. Ten lugar na madrugada do Venres Santo e consiste nun percorrido polas rúas da vila dun grupo de veciños acompañados por un improvisado grupo musical composto por diversos intrumentos que van interpretando unha e outra vez ata a madrugada, a mesma peza musical triste e sentida. O percorrido remata ao amencer na *Praza Real*, noutro dos momentos álxidos da Semana Santa: *O Encontro* das imaxes da Verónica, San Xoán, A Virxe das Dores e Cristo.
Esta peza musical só se toca esta noite do ano e hai dúas versións: Unha máis sobria para clarinete, tambor, trompeta e baixo (monocorde), e outra na que teñen cabida un maior número de instrumentos como o violín e a guitarra, que é a que se interpreta na actualidade.
A súa orixe é incerta e son moitas as hipóteses que se barallan sen terse escrarecido o misterio. Hai quen di que procede da veciña vila de Ares, outros opinan que a trouxo do sur de España un familiar dos Bellas, coñecida familia eumesa afeccionada á música, e finalmente hai quen sostén que se trata dun fragmento dunha obra de Brahms.

## Notas
## Véxase tamén
### Bibliografía
*
Xiadás, Gastrar, Boqueixón

**Xiadás** é un lugar da parroquia de Gastrar no concello coruñés de Boqueixón, na comarca de Santiago. Segundo o padrón municipal (INE 2013) ten 28 habitantes (14 homes e 14 mulleres).

## Lugares e parroquias
### Lugares de Gastrar
### Parroquias de Boqueixón
Asociación de Construtores de Fórmula Un

A **Asociación de Construtores de Fórmula 1** (en inglés *Formula One Constructors Association*, **FOCA**) é unha organización dos fabricantes de chasis (construtores) que deseñan e constrúen os coches que corren no Campionato do Mundo de Fórmula Un da FIA.

## Historia e características 
É unha derivación da anterior Asociación de Construtores de Fórmula 1 (F1CA, o nome foi cambiado debido ás connotacións desafortunadas nalgúns idiomas) e chegou a estar dominada por Bernie Ecclestone e Max Mosley (orixinalmente un cofundador de March Engineering). Frank Williams, Colin Chapman, Teddy Mayer, Ken Tyrrell eran tamén membros importantes. A FOCA serviu para representar os intereses dos seus equipos privados - polo xeral contra os organizadores das carreiras e máis tarde contra os fabricantes propietarios de equipos ou fornecedoresdoutros, como Ferrari, Matra e Alfa Romeo. Ecclestone converteuse en director executivo da organización en 1978, con Mosley asumindo o rol de asesor legal.

Na década de 1980, a organización rachou co organismo reitor do deporte - a FISA. A resolución deste conflito fixo que Ecclestone tomase un papel máis importante no funcionamento do deporte coa creación da FOA (Formula One Administration).

## Véxase tamén
### Outros artigos 
* Guerra FISA-FOCA
Manuel Varela Rey

**Manuel Varela Rey**, nado en Artes (Carballo) o 30 de decembro de 1953, é un profesor e político galego que foi alcalde de Carballo entre 1991 e 2003, primeiro por Independentes por Carballo e as dúas últimas candidaturas polo PPdeG.

## Traxectoria 
Manuel Varela comezou a súa carreira política en 1987 como cabeza de lista do AP en Carballo, se ben non conseguiu a alcaldía fronte á CPG de José Sánchez Vilas. A pesar de que o Partido Popular sempre foi o seu partido de referencia, no ano 1991 fundou o partido Independentes por Carballo, trala fichaxe de Sánchez Vilas por parte do seu partido, e así conseguiu chegar á alcaldía ao acadar a maioría absoluta. Este feito de encabezar a candidatura de protesta fixo que se gañara algúns inimigos dentro das filas populares mesmo despois de ter exercido entre 1989 e 1991 como deputado no Parlamento de Galicia, cargo ao que renunciou para presentarse á alcaldía de Carballo.

Trala disputa chegou a reconciliación e Manuel Varela volveu ser o líder que daría ao PPdeG outras dúas maiorías absolutas en Carballo. Dende 1995 compaxinou a alcaldía co seu escano na Deputación da Coruña, na que, no último mandato, exerceu como voceiro.

Con todo, unha serie de problemas dentro do grupo popular durante os catro últimos anos de mandato que culminou co cesamento de dous concelleiros e co goberno en minoría desembocou na perda do poder nas seguintes eleccións. No ano 2005 dimite como edil  logo de 18 anos na corporación carballesa.

## Notas 
## Véxase tamén 
### Outros artigos 
* Eleccións municipais en Carballo

### Ligazóns externas 
* Doce años en la alcaldía en *La Voz de Galicia*
Evencio Ferrero

**Evencio Ferrero Rodríguez**, nado en Carballo o 28 de xuño de 1955, é un mestre e político galego que dende o 2003 é alcalde desta localidade polo Bloque Nacionalista Galego.

## Traxectoria 
Formou parte da corporación municipal do concello de Carballo dende as eleccións municipais de 1979. Foi fundador da Asociación de Veciños de Carballo, da Asociación Cultural Lumieira e da Asociación Deportiva Xiria, amais é socio da Asociación Antidroga Vieiro dende a súa fundación.

Ferrero formou parte do Consello Nacional do BNG a finais da década de 1980 e durante toda a década seguinte, e da Comisión Permanente do BNG, sendo responsable institucional da política municipal dende 1990 ata 1996. É membro do Consello Federal da Federación Galega de Municipios e Provincias, membro do consello de administración de Xestur Coruña, e foi conselleiro xeral da entidade Caixa Galicia. Forma parte do Consello Escolar de Galiza e do Consello Galego de Inmigración, representando os concellos galegos e da Comisión Negociadora para o Pacto Local na área de Sanidade. É presidente da Fundación Comarcal de Bergantiños, da que forman parte os concellos da comarca.

No 2003 Ferrero accedeu á alcaldía de Carballo co apoio do Centro Democrático Independiente e o PSdeG-PSOE, poñendo fin a tres lexislaturas de mandato de Manuel Varela Rey (PPdeG). Nas eleccións municipais do 2007 conseguiu manter a alcaldía experimentando un crecemento no número de votos e apoiado polo PSdeG. Nos comicios municipais celebrados o 22 de maio do 2011 quedou a un concelleiro de acadar a maioría absoluta, pasando a gobernar en minoría trala negativa do PSdeG a formar de novo parte do goberno. Nas eleccións do ano 2015 alcanza a súa primeira maioría absoluta, con 11 concelleiros. Nese mandato foi vicepresidente segundo da FEGAMP. Nas eleccións de 2019 reforzou a súa maioría absoluta cun concelleiro máis, chegando a 12. En 2023 revalidou novamente a alcaldía con maioría absoluta, subindo ata 13 concelleiros. Dous anos máis tarde, á metade do seu mandato, dimitiu e deixoulle o asento de alcalde a Daniel Pérez, daquela deputado no Parlamento de Galicia.

## Notas 
## Véxase tamén 
### Outros artigos 
*Eleccións municipais en Carballo

### Ligazóns externas 
*Información sobre Evencio Ferrero en galegos.info
Illa Daru

**Daru** é unha illa na Provincia Occidental de Papúa-Nova Guinea. A cidade homónima da illa é a capital da provincia e alberga a gran maioría da poboación da illa de 20.524 habitantes (2009). A illa de Daru ten unha forma elíptica, cunhas dimensións de 5,0 por 3,7 quilómetros, unha área de 14,7 km² e unha elevación de ata 27 m. 

A illa de Daru é unha das poucas illas do estreito de Torres que non pertencen a Australia, senón a Papúa-Nova Guinea. Tamén é a máis poboada das illas do estreito de Torres, aínda que apenas hai habitantes orixinais da illa do estreito de Torres. A industria principal da illa é a pesca, aínda que poucas pesqueiras son de propiedade local. A illa ten un aeroporto internacional Daru catro días á semana.

## Historia 
A primeira observación rexistrada polos europeos foi a expedición española de Luís Vaez de Torres o 5 de setembro de 1606.

## Notas
Daru

**Daru** é a capital da Provincia Occidental, unha das subdivisións de Papúa-Nova Guinea. Áchase enteiramente na illa de Daru, preto da desembocadura do río Fly, ao oeste do Gulf, xusto ao norte do estreito de Torres e Far North Queensland. Daru ten aproximadamente a mesma poboación que Tabubil (de tamén a provincia Occidental) e é a segunda cidade máis grande da costa meridional papúa neoguineana, tras Port Moresby. No ano 2000 tiña 12.879 habitantes.

Empregan a lingua kiwai (kiwai da costa suroccidental).
Into the Sun

***Into the Sun*** é o cuarto álbum de estudio da banda de Seattle de post-grunge Candlebox, editado o 22 de xullo do 2008 a través do selo Silent Majority Group. Trátase do seu primeiro álbum dende que en 1998 lanzaran *Happy Pills* e marca o seu regreso despois de sete anos de hiato.

## Listaxe de cancións 
# "Stand" - 3:30
# "Bitches Brewin'" - 3:37
# "Surrendering" - 3:29
# "Into the Sun" - 4:53
# "Underneath It All" - 3:36
# "Miss You" - 5:07
# "How Does It Feel" - 3:57
# "A Kiss Before Dying" - 3:27
# "Breathe Me In (Intro)" - 3:19
# "Breathe Me In" - 5:12
# "Lover Come Back to Me" - 4:43
# "Consider Us" - 4:09
# "The Answer" (canción extra en iTunes) - 6:37
Some Loud Thunder

***Some Loud Thunder*** é o segundo álbum da banda estadounidense de indie rock Clap Your Hands Say Yeah. Foi editado o 29 de xaneiro do 2007 no Reino Unido e un día despois nos Estados Unidos, aínda que a xente que o pre-ordenou tívoo dispoñible como descarga legal o 16 de xaneiro. O disco foi producido por Dave Fridmann, coñecido polo seu traballo con Mercury Rev e The Flaming Lips.

O álbum estreouse no número 47 da lista *Billboard 200*, ao vender 19.000 copias na súa primeira semana. O tema "Satan Said Dance" foi elixida a 95 mellor canción do 2007 pola revista *Rolling Stone*.

## Listaxe de cancións 
Todos os temas composos por Alec Ounsworth, agás onde se indique.

# "Some Loud Thunder"
# "Emily Jean Stock"
# "Mama, Won't You Keep Them Castles in the Air and Burning?"
# "Love Song No. 7"
# "Satan Said Dance"
# "Upon Encountering the Crippled Elephant"
# "Goodbye to Mother and the Cove" (Ounsworth, Tyler Sargent, Sean Greenhalgh)
# "Arm and Hammer"
# "Yankee Go Home"
# "Underwater (You and Me)"
# "Five Easy Pieces"
# "The Sword Song" (canción extra na edición xaponesa e en iTunes)
Orquestra Sinfónica de Melide

A **Orquestra Sinfónica de Melide** é unha orquestra sinfónica da localidade de Melide (A Coruña). Foi creada a finais de 1993 e o seu director dende a súa fundación é o melidán Fernando V. Arias.

## Historia 
A Orquestra Sinfónica de Melide naceu a finais de 1993 no seo do Conservatorio de Música de Melide. Integrada inicialmente por alumnos do conservatorio, co paso do tempo acadou un maior gran de profesionalismo que lle permite afrontar proxectos artísticos e musicais dunha complexidade cada vez maior.

A consolidación da orquestra levouna a converterse nunha referencia no panorama musical galego, chegando a ser considerada pola crítica como a terceira grande orquestra de Galiza. A súa actividade se centra en ofrecer concertos periódicos en Melide e xiras por algunhas das principais cidades galegas, así como atender á formación didáctico-musical da xuventude da comarca. Fiel á súa filosofía de apostar polos valores musicais nacionais, estrea numerosas obras de compositores galegos e convida a solistas de contrastado renome, especialmente nos xa tradicionais Concertos de Nadal, tendo retransmitido a RG en directo para toda Galiza o do ano 2001.

En 1997 participou nos concertos programados para Galicia Terra Única, organizado pola Consellería de Cultura e Comunicación Social da Xunta de Galicia, con diversas actuacións por toda a xeografía galega, salientando a realizada no Hostal dos Reis Católicos en Santiago de Compostela. Ese mesmo ano estrea o primeiro concerto para guitarra e orquestra escrito polo compositor galego Enrique Rodríguez e interpretado polo guitarrista Eulogio Albalat.

Un ano despois, en 1998, realizou unha xira en colaboración coa Universidade da Coruña e cos conservatorios da Coruña, Lugo e Pontevedra acompañando a solistas destacados de Galiza e a profesores destes conservatorios, cun grande éxito de crítica especializada e de público. En xullo dese mesmo ano estreou o espectáculo *Antoloxía da Zarzuela* con motivo da creación da Orde de Cabaleiros e Damas do Camiño de Santiago.

En 1999 estreou no Hostal dos Reis Católicos a *Cantata Melidá* composta polo seu director, Fernando V. Arias, para solistas, coro e orquestra sinfónico, que foi obxecto dun monográfico no programa de RNE *Clásicos Populares*. Ese mesmo ano a orquestra realizou unha gala lírica co gallo do Xacobeo 99 que foi grabada integramente pola TVG.

Nos últimos tempos, a complicada situación económica do Concello de Melide levou á daquela alcaldesa María Socorro Cea Vázquez a retirar as axudas do concello á orquestra, o que provocou unha reestruturación da orquestra. A mediados do ano 2011 realizou a súa última xira ata o momento co espectáculo *Gala Americana*.

En 2013 Melide inaugurou o seu auditorio municipal cun concerto no que participaron a Coral Polifónica de Melide, o grupo de gaitas Froito Novo, así como a propia Orquestra Sinfónica de Melide.

## Notas 
## Véxase tamén 
### Ligazóns externas 
* Sitio web oficial
Winchester Cathedral

***Winchester Cathedral*** é o terceiro álbum da banda inglesa de indie rock Clinic, editado o 23 de agosto do 2004 a través do selo Domino Records.

## Listaxe de cancións 
# "Country Mile" – 3:19
# "Circle of Fifths" – 3:24
# "Anne" – 3:35
# "The Magician" – 2:41
# "Vertical Take Off in Egypt" – 2:13
# "Home" – 3:13
# "W.D.Y.Y.B." – 2:19
# "The Majestic #2" – 3:09
# "Falstaff" – 3:35
# "August" – 2:37
# "Thank You (For Living)" – 3:15
# "Fingers" – 3:26
Comets on Fire (álbum)

***Comets on Fire*** é o álbum de estrea da banda de rock psicodélico estadounidense Comets on Fire, editado o ano 2001 a través do selo Alternative Tentacles.

## Listaxe de cancións 
# "All I Need" – 2:56
# "Graverobbers" – 4:40
# "One Foot" – 5:57
# "Got a Feelin" – 2:03
# "Rimbaud Blues" – 0:41
# "Let's Take It All" – 3:57
# "The Way Down" – 3:29
# "Comets on Fire" – 1:57
# "Ghost of the Cosmos" – 6:06
# "Days of Vapors" – 28:11
Pablo Padín

**Pablo Padín Sánchez**, nado en Vigo o 29 de outubro de 1940, é un avogado e político galego.

## Traxectoria 
Licenciado en Dereito pola Universidade de Madrid. Creou e dirixiu as empresas Dkor, Import e Tukasa. Foi voceiro da UCD na comisión dos 16. Presentouse na lista de Vigueses Independientes Gobernantes (VIGO) encabezada por Leri ás municipais de 1983 foi elixido concelleiro e logo foi tenente de alcalde de Vigo; foi deputado provincial de 1983 a 1987. Logo da disolución da UCD entrou en Coalición Galega. Foi deputado no Parlamento galego por Coalición Galega na II lexislatura e conselleiro de Sanidade. Foi vicepresidente de Coalición Galega. Foi elixido presidente de Terra Galega no Congreso Constituínte de 2006 e reelixido en 2008. En 2012 deixou a presidencia efectiva do partido quedando en presidente de honra.

## Recoñecementos 
* Recibiu en 2017 a Medalla do Parlamento de Galicia.

## Véxase tamén 
### Ligazóns externas 
* Biografía
Museo de Artes Gráficas do Grupo Voz

o **Museo Santiago Rey Fernández-Latorre**, anteriormente coñecido como **Museo de Artes Gráficas do Grupo Voz** é un museo adicado ao xornalismo do concello de Arteixo (situado na sede central da Corporación Voz de Galicia, no Polígono Industrial de Sabón), na área metropolitana da cidade da Coruña (Galiza).

## Exposición 
O museo conta nos seus fondo con arredor de 5.000 exemplares de xornais e revistas, así como con 38 máquinas de imprenta; está situado na sede central da Corporación Voz de Galicia, no polígono de Sabón (Arteixo-A Coruña).

Entre as obras expostas salienta a recuperación de tódalas épocas da historia do xornalismo e de tódolos recunchos do planeta, dende o Otago Daily Times (3 de xaneiro de 1881), diario representativo da prensa australiana, ata Acción Gallega, publicación fundada por Basilio Álvarez e símbolo da prensa agraria na Galiza.

Tódolos fondos do museo están expostos nunha sala de 1.200 metros cadrados e dixitalizados para a consulta.

## Historia 
O museo foi inaugurado o 18 de novembro de 1998 polo rei Xoán Carlos I de España. Daquela os fondos do museo rondaban os 800 exemplares, que inicialmente eran unha colección particular de Santiago Rey Fernández-Latorre. No 2001 ampliáronse as instalacións e a sala de exposición acadou os 1.200 m², ampliándose tamén a colección a 2.019 exemplares e 29 máquinas. A principios do 2003, a Fundación Santiago Rey Fernández-Latorre realizou unha reestruturación dos fondos para renovar os documentos expostos ao público e incorporar as últimas adquisicións.

O historiador e presidente da Real Academia Galega, Xosé Ramón Barreiro Fernández, foi o responsable de levar a cabo a catalogación, empregando un criterio temático partindo de oito grandes grupos (a primeira prensa, Galiza, España, Europa, América, Asia e Australia, África e as dúas guerras mundiais) nos que os exemplares se dividen en bloques que repasan os temas máis destacados en cada época e lugar.

## Principais pezas 
Entre os fondos cabe salientar algunhas cabeceiras raras como é o caso de La Gazeta de La Coruña (da cal se coñecen unicamente cinco exemplares), o Diario de Valencia (do que non falan as historias da prensa), así como as dúas xoias do museo, El Catón Compostelano (primeiro xornal que se imprimiu na Galiza e que data do 1 de maio de 1800) e o Nuevos Avisos de Inglaterra (o documento máis antigo do museo, que foi impreso en Sevilla en 1599 para informar das persecucións ás que eran sometidos os católicos a causa da rebelión irlandesa).

De entre a maquinaria salienta a rotativa Winkler Fallert, adquirida por La Voz de Galicia en 1930.

## Véxase tamén 
### Outros artigos 
* Fundación Santiago Rey Fernández-Latorre
* Santiago Rey Fernández-Latorre

### Ligazóns externas 
* Sitio web da Fundación Santiago Rey Fernández-Latorre
Dorothy Mills

***Dorothy Mills*** é un filme dirixido por Agnès Merlet que se estreou no 2008. Está protagonizado por Carice van Houten e Jenn Murray. O filme trata dunha psiquiatra á cal lle asignan un caso dunha nena con problemas de personalidade múltiple.

## Sinopse 
Jane Morton é unha psiquiatra á que lle asignan o caso de Dorothy Mills, unha rapaza de 15 anos de idade dunha recóndita illa irlandesa, que é acusada de tratar de asasinar un bebé ó que coidaba. Ó chegar ó lugar, Jane descubrirá unha pequena, relixiosa e fría comunidade desacougada por unha serie de misteriosos eventos e un terrible segredo que agocha a xente.

## Galardóns e nomeamentos 
O filme recibiu numerosos nomeamentos nos Irish Film and Television Awards de 2009. A actriz Jenn Murray foi nomeada á Mellor Actriz protagonista. Ger Ryan foi nomeada á Mellor Actriz Secundaria. O filme tamén recibiu nomeamentos ó peiteado, maquillaxe e mellor deseño de produción.

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
Universidade de Versalles

A **Universidade Versalles** (Université de Versailles-Saint-Quentin-en-Yvelines) é unha universidade pública de Francia localizada en Versalles e fundada en 1991.

## Notas 
## Véxase tamén 
### Ligazóns externas 
* Universidade Versalles
Nippon Animation

**Nippon Animation** (日本アニメーション) é un estudio de animación xaponesa especializado na adaptación de guións e novelas occidentais ó anime. Un feito que se debe a que produciu para a Fuji TV un programa chamado World Masterpiece Theater que emitía cada ano algunha destas historias e do que naceron a maior parte de animes que máis tarde se exportarían ó resto do mundo.

Posúe sedes en Ginza e máis en Tama (amba-las dúas localizacións están situadas en Tokyo) e o seu logotipo está composto polas siluetas de Ana Shirley, protagonista de Ana das tellas verdes e a de Rascal, o mapache, pertencente ó anime do mesmo nome.

## Véxase tamén 
### Ligazóns externas 
* Páxina Oficial de Nippon Animation